TÁRSULATI ÜGYEK. 97 
Csak ellenségünk állíthatná azt, hogy nincs meg bennünk a kedv, az 
akarat, de még a képesség sem a munkára ; ellenkezőleg a magyar geologusok 
díszes helyet vívtak ki maguknak a nemzetközi irodalomban, és hogy többet, 
intenzivebbet, nagyobbat nem tehetünk, az sanyarú anyagi helyzetünkben 
találja meg magyarázatát. 
Herczeg Eszterházy nagyleikű adományán kívül senki sem támogatja 
anyagilag állandóan működésünket. Tagjaink fillereiből állítjuk kia Köz- 
lönyt és elég sajnos, hogy e tekintetben 30 év alatt nem változott meg a 
helyzet. Már 1856-ban, midőn szaktársam és elődöm a hivatalban, Kovárs 
Gyura a magyarhoni földtani társulat munkálatainak [-ső kötetét szerkesz- 
tette, a következőt mondja titkári jelentésében: Mint tagjai évi járandósá- 
gára alapított magánegyletnek, működései csak szerények lehetnek és leg- 
feljebb belbecsök által érdekesek.v Mit mondana a boldogult titkár és tudós, 
midőn ma 30 év lefolyása után a legtöbb hazai tudós társulatot az ország 
pénzéből látná segélyezve; csak a 30 év óta buzgón működő és fontos fel- 
adatot teljesítő földtani társulat nélkülözi még mindig a támogató kezet?! 
Vajjon számíthatunk-e e tekintetben a jövőre nézve javulásra ? Beadtuk folya- 
modványunkat anyagi támogatásért a m. tudományos akadémiához; bead- 
tuk a haza kulturális haladásának érdemekben gazdag előmozdítójához, 
dr. TREFORT ÁGOSTON Ő nagyméltóságához abból a ezélból, hogy az országos 
segélyezést nekünl: is kegyeskedjék kieszközölni. Vajjon elérjük-e reményeink 
megvalósítását ? vagy továbbra is úgy cselekedjünk, hogy minden, nagyobb 
költséget okozó dolgozatnak megtagadjuk a Közlönybe való fölvételt; még 
továbbra is engedjük meg, hogy a magyar geologus külföldi szaklapot keres- 
sen föl! Én azt hiszem, tisztelt Közgyűles, hogy e kérdéseinkre már a leg- 
közelebbi idő meghozza a legkedvezőbb feleletet, annál is inkább, mert a 
társadalom már követelőleg lép fel irányunkban. 
Tudván vagy sejtvén a geologiának fontos befolyását nemzetgazdászati 
tekintetben, azt kivánják, hogy a geologus ne törődjék sokat a földkéreg tek- 
tonikai viszonyainak kiderítésével és a stratigráfia titkaival; hanem csak 
fedezze föl ama rejtélyes helyeket, melyek bő jövedelmi forrásúl szolgálhat- 
nak. Ez volna a geologiai tudomány titka és feladata! Azt hiszik, hogy 
geologus kezében van ama varázsvessző, mely a kapzsi szemnek kitárhatja a 
föld méhében rejlő kincseket. 
Óvakodjanak követeléseikben a túlzástól! Ne hagyják el tudós geologu- 
saink a tiszta tudományos kutatás mezejét; mert ez fegyelmezi a gondolko- 
dást, neveli az észt; másrészt ne mulaszszuk el — a mint azt, örömmel 
konstatálhatjuk, országos intézetünk igen tisztelt tisztviselői már meg is 
teszik — oda utalni azokra az igazi jövedelemforrásokra, melyek hazánk 
tényleg kincsekkel megáldott földjében találhatok; de viszont követelhetjük 
azt is, hogy a munkafelosztás kipróbált elve szerint már egyszer a gyakorlat 
emberei is forduljanak a tudományhoz és kövessék ennek útbaigazításait. És 
